cyanic-selkie/wikianc huggingface dataset:
আ খ ম জাহাঙ্গীর হোসাইন
আ খ ম জাহাঙ্গীর হোসাইন (১৮ জানুয়ারি ১৯৫৪-২৪ ডিসেম্বর, ২০২০) হলেন একজন বাংলাদেশী রাজনীতিবিদ ও সংসদ সদস্য। তিনি বাংলাদেশ আওয়ামীলীগের মনোনয়নে পটুয়াখালী-৩ আসন থেকে চার বার সংসদ সদস্য নির্বাচিত হয়েছিলেন।
রাজনৈতিক জীবন
আ খ ম জাহাঙ্গীর হোসাইন ১৯৯১, ১৯৯৬ ও ২০০১ সালে পটুয়াখালী-৩ থেকে সংসদ সদস্য প্রার্থী হিসেবে মনোনয়ন পেয়েছিলেন। তিনি তিনবারই সংসদ সদস্য নির্বাচিত হয়েছিলেন। তিনি প্রথম হাসিনা মন্ত্রীসভার বস্ত্র প্রতিমন্ত্রীর দায়িত্ব পান ১৯৯৮ সালে। ২০০৬-২০০৮ বাংলাদেশের রাজনৈতিক সংকটকে সমর্থন ও আওয়ামী লীগে দলীয় সংস্কার চাওয়ায় তিনি ২০০৮ সাধারণ নির্বাচনে আওয়ামী লীগ থেকে মনোনয়ন পাননি। ফলে এ আসনের মনোনয়ন পায় গোলাম মাওলা রনি। ২০১৩ সালে আওয়ামী লীগের সকল কমিটি থেকে জাহাঙ্গীরকে অব্যাহতি দেওয়া হয়। পরবর্তীতে তিনি আওয়ামীলীগ সভানেত্রী শেখ হাসিনার সাথে সাক্ষাৎ করে নিজের ভুল স্বীকার ও ক্ষমা চান, শেখ হাসিনা তাকে ক্ষমা করে দেন এবং ২০১৪ সাধারণ নির্বাচনে পুনরায় মনোনয়ন পান। তিনি ৫ জানুয়ারি ২০১৪ নির্বাচনে পটুয়াখালী-৩ থে‌কে আবারও সংসদ সদস্য নির্বাচিত হন।
সমালোচনা
জাহাঙ্গীর হোসাইনের নির্বাচনী এলাকা গলাচিপা ও দশমিনায় তার নিজস্ব বাহিনী রয়েছে, যার দ্বারা তিনি এলাকার মানুষের উপর নির্যাতন চালান। তার বিরুদ্ধে রিক্সাচালকে মারধর করারও অভিযোগ রয়েছে। এছাড়াও তার ভাই ২০১৬ সালের ২৬ মার্চ গলাচিপা উপজেলার গজালিয়া ইউপি কার্যালয়ে মারধরের পর এক গৃহবধূ এবং তার স্বামীর ভাতিজার মাথা ন্যাড়া করে দিয়েছিল।
আলাউদ্দিন আল আজহারী
মাওলানা আলাউদ্দিন আল আজহারী একজন বাংলাদেশি ইসলামিক স্কলার, গবেষক, শিক্ষাবিদ ও ভাষা আন্দোলন কর্মী ছিলেন। তিনি বাংলাদেশে আধুনিক আরবি ভাষার প্রচলনে পথিকৃৎ ছিলেন। এছাড়াও তার ফারসি, উর্দু ও ইংরেজি ভাষায় দখল ছিলো। তিনি বাংলাদেশ মসজিদ মিশনের প্রতিষ্ঠাতা সভাপতি ছিলেন। তিনি আল-আজহার বিশ্ববিদ্যালয়ে ও ঢাকা মাদ্রাসা-ই আলিয়ার আরবি বিভাগের শিক্ষক ছিলেন। এছাড়াও তিনি ভাষা আন্দোলনে সক্রিয়ভাবে অংশগ্রহণ করেছিলেন।
শিক্ষাজীবন
তিনি ঢাকা আলিয়া মাদ্রাসায় পড়াশোনা শেষ করে মিশরের আল-আজহার বিশ্ববিদ্যালয়ে ভর্তি হন, এই বিশ্ববিদ্যালয়ে ৭ বছর অবস্থান করে মাস্টার্স অফ থিওলজি ও স্পেশালিস্ট ইসলামিক ল’ ডিগ্রি অর্জন করেন। এছাড়াও তিনি কায়রোর আমেরিকান ইউনিভার্সিটি থেকে আরবি ভাষা ও সাহিত্যে বিভাগে এমএ ডিগ্রি অর্জন করেন। তিনি মিশরে থাকা অবস্থায় ১৯৫৬ সালে পবিত্র হজ পালন করেন।
কর্মজীবন
তিনি শিক্ষাজীবন শেষে কায়রোর আমেরিকান ইউনিভার্সিটি ও আল-আজহার বিশ্ববিদ্যালয়ে শিক্ষকতা করিয়েছেন। তিনি তিনি কায়রো বেতার কেন্দ্রেও কাজ করেছেন। ১৯৫৭ সালে তিনি দেশে প্রত্যাবর্তন করেন এবং তৎকালীন কেন্দ্রীয় বাংলা উন্নয়ন বোর্ডে অনুবাদকের দায়িত্ব পালন করেন।
১৯৬০ সালে তিনি ঢাকা আলিয়া মাদরাসায় আধুনিক আরবি প্রভাষক (লেকচারার ইন মডার্ন অ্যারাবিক) হিসাবে যোগদান করেন। ১৯৭৮ সাল পর্যন্ত তিনি আরবি ভাষা ও সাহিত্য বিভাগের প্রধান হিসেবে দায়িত্ব পালন করেন। এছাড়াও তিনি এই মাদ্রাসার উর্দু ডিপ্লোমা বিভাগের অধ্যাপকের দায়িত্বও পালন করেছেন। তিনি ঢাকা বিশ্ববিদ্যালয়ের আধুনিক ভাষা ইনস্টিটিউটের খণ্ডকালীন শিক্ষক হিসাবেও দায়িত্ব পালন করেছেন। তিনি ১৯৭৩ সালের অক্টোবর মাস থেকে বাংলাদেশ বেতারের বহির্বিশ্ব কার্যক্রমের আরবি প্রোগ্রামের উপস্থাপকের ভূমিকা পালন করেছেন। তিনি ৩৬টি মুসলিম দেশসহ প্রায় ৪৫টি দেশ ভ্রমন করেছেন।
অবদান
আজহারী সমাজ সেবার উদ্দেশ্যে বহু সামাজিক সংগঠন প্রতিষ্ঠা করেছিলেন ও জড়িত ছিলেন। তিনি বাংলাদেশ মসজিদ মিশন নামে একটি সংগঠন তৈরি করেছিলেন। এছাড়াও বাংলাদেশ ইসলামি শিক্ষা সংস্থার সাধারণ সম্পাদকের দায়িত্ব পালন করেছেন। তিনি আরবি ভাষায় প্রকাশিত আস সাকাফাহ নামক পত্রিকার সম্পাদক ও পরিচালক ছিলেন। এই পত্রিকাটি ১৯৭১ সালের দিকে আরব বিশ্বে বাংলাদেশকে পরিচিত করানোর ক্ষেত্রে উল্লেখযোগ্য ভূমিকা পালন করে।
লিখিত অবদান
আজহারী ইসলামের বিভিন্ন বিষয়ের উপর প্রায় ২৪টা বই লিখেছেন। এগুলোর মধ্যে উল্লেখযোগ্য:
আরবি ভাষায় লেখা বই
ইংরেজি ভাষায় লেখা বই
মালায়াপ্পা স্বামী
ইতিহাস
প্রথম দিকে তিরুমালা বেঙ্কটেশ্বর মন্দিরে ‘উৎসব মূর্তি’ ছিলেন উগ্র শ্রীনিবাস। কথিত আছে, খ্রিস্টীয় ১৪শ শতাব্দীতে একবার শোভাযাত্রার সময় গ্রামে আগুন লাগে এবং অধিকাংশ বাড়ি ভস্মীভূত হয়। একজন ভক্ত সেই সময় দিব্য নির্দেশ পান যাতে পর্বতের গুহায় রক্ষিত একটি নতুন মূর্তি দিয়ে ‘উৎসব মূর্তি’ পরিবর্তন করা হয়।
বিবরণ
মালায়াপ্পা স্বামীর বিগ্রহটি ধ্রুব বেরার একটি প্রতিমূর্তি। এই মূর্তিতে বেঙ্কটেশ্বরকে দণ্ডায়মান অবস্থায় দেখা যায়। তার উপরের দুটি হাতে রয়েছে শঙ্খ ও সুদর্শন চক্র। নিচের দুটি হাত যোগের ভঙ্গিমায় ন্যস্ত। ডান হাতটি রয়েছে ‘বরদা মুদ্রা’ (বরদানকারী) ভঙ্গিতে। বাঁ হাত রয়েছে ‘কাত্যালম্বিত’ (ভূমির সঙ্গে আনুভূমিক তলে জঙ্ঘার উপর ন্যস্ত) ভঙ্গিতে। বিগ্রহটির উচ্চতা ৩ ফুট। এটি ১৪ ইঞ্চি উঁচু একটি বেদীর উপর রাখা থাকে।
এই বিগ্রহের সঙ্গে মালায়াপ্পা স্বামীর দুই পত্নী শ্রীদেবী ও ভূদেবীর বিগ্রহও পাওয়া গিয়েছিল। এগুলিকেও ‘স্বয়ম্ভু’ বিগ্রহ মনে করা হয়।
শ্রীদেবী বিগ্রহ
শ্রীদেবীর বিগ্রহটি সর্বদা মালায়াপ্পা স্বামীর ডান দিকে রাখা থাকে। এই বিগ্রহটির উচ্চতা ২৬ ইঞ্চি। এটি রাখা থাকে একটি ৪ ইঞ্চি উঁচু বেদীর উপর। এই পঞ্চলোহা মূর্তিটির বাঁ হাতটি থেকে ‘কটক মুদ্রা’ ভঙ্গিতে। এই ভঙ্গিটি দেখে মনে হয় যেন শ্রীদেবী অর্ধ্ব-উন্মিলিত হাতে একটি পদ্ম ধরে আছেন। ডান হাতটি ডানদিকে লম্বমান অবস্থায় থাকে। এই হাতের আঙুলগুলি আছে ‘গজকর্ণ’ ভঙ্গিতে।
ভূদেবী বিগ্রহ
ভূদেবীর বিগ্রহটি মালায়াপ্পা স্বামীর বাঁদিকে দেখা যায়। এই বিগ্রহটি অনেকটাই শ্রীদেবী বিগ্রহের মতোই দেখতে। যা থেকে বোঝা যায়, বিষ্ণুর পত্নী রূপে শ্রীদেবী ও ভূদেবী সম মর্যাদার অধিকারী। দুটি বিগ্রহের পার্থক্য শুধু হাতের ভঙ্গিমায়। ভূদেবীর ডান হাত থাকে ‘কটক হস্ত’ এবং বাঁ হাত থেকে ‘গজকর্ণ’ ভঙ্গিতে।
ক্রমপর্যায়
তিরুমালা বেঙ্কটেশ্বর মন্দিরের বেঙ্কটেশ্বর বিগ্রহগুলির ক্রমপর্যায় নিম্নরূপ: ‘ধ্রু বেরা’, ‘ভোগ শ্রীনিবাস’, ‘মালায়াপ্পা স্বামী’ ও তার পত্নীদ্বয়, ‘উগ্র শ্রীনিবাস’ ও তার পত্নীদ্বয় এবং ‘কোলুভু শ্রীনিবাস’। ধ্রুব বেরার পরেই ‘কৌতুক বেরা’ বা ভোগ শ্রীনিবাসের স্থান এবং কৌতুক বেরার পর স্থান ‘উৎসব বেরা’ বা মালায়াপ্পা স্বামীর। ক্রমপর্যায়ে তার নিচে রয়েছেন যথাক্রমে ‘স্নাপন বেরা’ বা উগ্র শ্রীনিবাস ও ‘বলি বেরা’ বা কোলুভু শ্রীনিবাস’।
দৈনিক পূজা
সন্ধ্যাবেলায় মালায়াপ্পা স্বামী ও তার পত্নীদ্বয়ের বিগ্রহ মন্দিরের বাইরে আনা হয়। এটি ‘সহস্র দীপালংকার সেবা’র অংশ। এই অনুষ্ঠানে বৈদিক স্তোত্র ও আন্নামায়া সংকীর্তন গীত হয়। এরপর মন্দিরের চারপাশের চারটি প্রধান রাস্তায় বিগ্রহগুলি নিয়ে শোভাযাত্রা বের হয় এবং ‘রাত্রিপূজা’র সময় তাঁদের আবার মন্দিরে ফিরিয়ে আনা হয়।
সাপ্তাহিক সেবা
প্রতি সোমবার উৎসব মূর্তিতে ‘চতুর্দশ কলস বিশেষ পূজা’ আয়োজিত হয়। ‘সহস্র কলসাভিষেকম্‌’ পূজায় ভোগ শ্রীনিবাস, মালায়াপ্পা স্বামী ও বিশ্বকসেন মূর্তিতে ‘অভিষেকম্‌’ করানো হয়।
বাৎসরিক সেবা
‘তেপ্পোৎসবম্‌’ উৎসবের সময় উৎসব মূর্তি ও তার দুই পত্নীর বিগ্রহ স্বামী পুষ্করিণীতে (মন্দির-সংলগ্ন হ্রদ) পূজিত হন। বিগ্রহগুলিকে হ্রদে একটি নৌকায় বসিয়ে ঘোরানো হয় এবং ফাল্গুন পূর্ণিমায় পূজা করা হয়।
প্রতি বছর জ্যৈষ্ঠ মাসে (জুলাই) উৎসব মূর্তিকে বিভিন্ন শোভাযাত্রা ও অনুষ্ঠানের ক্ষয়ক্ষতির হাত থেকে রক্ষা করতে ‘অভিদেয়ক অভিষেকম্‌’ অনুষ্ঠান আয়োজন করা হয়। ৩ দিন ধরে চলা এই অনুষ্ঠানে বিগ্রহগুলিকে ‘বজ্রকবচম্‌’ (হিরে খচিত বর্ম), ‘মুত্যলকবচম্‌’ (মুক্তো খচিত বর্ম), ও ‘স্বর্ণকবচম’ (সোনার বর্ম) পরানো হয়।
মে মাসে আয়োজিত ‘পদ্মাবতী পরিণয়ম্‌’ অনুষ্ঠানটি হল শ্রীনিবাস ও দেবী পদ্মাবতীর বিবাহ অনুষ্ঠান। এই অনুষ্ঠান নারায়ণগিরির উদ্যানে তিন দিন ধরে চলে। এই অনুষ্ঠানে মালায়াপ্পা স্বামী ‘গজ’ (হাতি), ‘অশ্ব’ (ঘোড়া) ও ‘গগরুড়’ বাহনে আসেন। শ্রীদেবী ও ভূদেবী আসেন পৃথক পালকিতে। ‘কল্যাণোৎসবম্‌’ ও সাংস্কৃতিক অনুষ্ঠানের পর তাদের আবার মন্দিরে ফিরিয়ে আনা হয়।
‘ব্রহ্মোৎসবম্‌’ উৎসবেও উৎসব মূর্তিগুলিকে বিভিন্ন বাহনে চাপিয়ে শোভাযাত্রায় বের করা হয়।
ফর্চুনা সিটার্ট
ফর্চুনা সিটার্ট হচ্ছে সিটার্ট ভিত্তিক একটি ওলন্দাজ পেশাদার ফুটবল ক্লাব। এই ক্লাবটি বর্তমানে নেদারল্যান্ডসের শীর্ষ স্তরের ফুটবল লীগ এরেডিভিজিতে খেলে। এই ক্লাবটি ১৯৫৮ সালের ১লা জুলাই তারিখে প্রতিষ্ঠিত হয়েছে। ফর্চুনা সিটার্ট তাদের সকল হোম ম্যাচ সিটার্টের ফর্চুনা সিটার্ট স্টাডিওনে খেলে থাকে; যার ধারণক্ষমতা হচ্ছে ১২,৫০০। বর্তমানে এই ক্লাবের ম্যানেজারের দায়িত্ব পালন করছেন শয়র্স উল্টি এবং সভাপতির দায়িত্ব পালন করছেন অজগুর ইশিতান গুন। ওলন্দাজ রক্ষণভাগের খেলোয়াড় ওয়েসেল ডামার্স এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, এজেড এপর্যন্ত ৬টি শিরোপা জয়লাভ করেছে; যার মধ্যে ৪টি ইরস্টে ডিভিজি শিরোপা, ২টি কেএনভিবি কাপ শিরোপা রয়েছে।
চলতে চলতে (২০০৩-এর চলচ্চিত্র)
চলতে চলতে (Chalte Chalte - While Walking) এটি ২০০৩-এর একটি বলিউড চলচ্চিত্র. ছবির প্রধান দুটি চরিত্রে অভিনয় করেছেন শাহরুখ খান এবং রানী মুখোপাধ্যায়, নির্দেশ দ্বারা আজিজ মির্জা। ছবিটি ড্রীমজ আনলিমিটেড এর ব্যানারে করা হয় এবং এটি বাণিজ্যিক ভাবে ব্যর্থ হয়. চলচ্চিত্রটি কাসাব্লাংকা ফিল্ম ফেস্টিভাল এ প্রদর্শন করা হয়।
কুসগাঁও বুদরুক
জনসংখ্যার উপাত্ত
ভারতের ২০০১ সালের আদম শুমারি অনুসারে কুসগাঁও বুদরুক শহরের জনসংখ্যা হল ৮৫৬৭ জন। এর মধ্যে পুরুষ ৫৩% এবং নারী ৪৭%।
এই শহরের জনসংখ্যার ১৪% হল ৬ বছর বা তার কম বয়সী।
আমাজন অভিযান
আমাজন অভিজান হল একটি বাংলা ভাষার চলচ্চিত্র। এই চলচ্চিত্রটি ২০১৩ মুক্তি প্রাপ্ত বাংলা ছবি চাঁদের পাহাড়ের সঙ্গে মিল রেখে চাঁদের পাহাড়ের দ্বিতীয় পর্ব হিসাবে নির্মাণ করা হয়। ছবিটিতে মুখ্য ভূমিকায় অভিনয় করেন দেব।
এই চলচ্চিত্রটি প্রযোজনা সংস্থার ১০০ তম চলচ্চিত্র। ছবিটি ২০১৭ সালের ২২ ডিসেম্বরে মুক্তি পায়।
কাহিনী
এই ছবিটির কাহিনী একটি সোনার খনির খোঁজ নিয়ে। এখানে শঙ্কর (দেব) চাঁদের পাহাড়ের অংশ মিটিয়ে তার ভ্রমণের ও ছুটে বেড়ানোর নেশায় আমাজনের সোনার খনির উদ্দেশে জাহাজ নিয়ে ব্রাজিলে পাড়ি দেয়; সঙ্গে থাকে তার দুই সহযাত্রী (ডেভিড জেমস ও স্বেতলেনা)। এরপর শঙ্কর বিভিন্ন প্রতিকূলতা ও আমাজনের ভয়ঙ্কর জীবজন্তু ও বিপদ থেকে বেঁচে ডোরাডোর সোনার খনি আবিষ্কার করে।
অক্সিজেন (চলচ্চিত্র)
অক্সিজেন ২০২০ সালে মুক্তিপ্রাপ্ত বিয়োগান্তক স্বল্পদৈর্ঘ্য চলচ্চিত্র। কোভিড-১৯ মহামারী এবং গভীরভাবে ত্রুটিযুক্ত স্বাস্থ্যসেবা ব্যবস্থার পটভূমিতে চলচ্চিত্রটির চিত্রনাট্য তৈরী ও পরিচালনা করেছেন, রায়হান রাফি। মাহিয়া মাহী এই চলচ্চিত্রের কেন্দ্রীয় চরিত্রে অভিনয় করেছেন, যা স্বল্পদৈর্ঘ্য চলচ্চিত্রে তার প্রথম কাজ। চলচ্চিত্রটি ঢাকার উত্তরা, যাত্রাবাড়ী ও আগারগাঁও-এ ধারণ করা হয়। চলচ্চিত্রটি ২০২০ সালের ইদুল আযহার সময় সরাসরি ইউটিউবে উম্মুক্ত করা হয়। চলচ্চিত্রে মাহী'র অভিনয় দর্শক কর্তৃক প্রসংশিত হয়।
আমাজন অভিযান
নির্মাণ
সিনেমার শ্যুটিং হয় ব্রাজিলের দুটি নদী রিয়ো নেগ্রো ও রিও সলিমসে। শুধু তাই নয়, জলের গভীরে শ্যুটিং হয়েছে বলে জানা গিয়েছে।
মার্কেটিং
২১ সেপ্টেম্বর ২০১৭ তারিখে প্রথম টিজার এবং পোস্টার মুক্তি পায়। টিজার শ্রোতাদের কাছ থেকে অসাধারণ প্রতিক্রিয়া পায়। চলচ্চিত্রটি বাংলা ভাষার পাশাপাশি ইংরেজি ভাষাতেও মুক্তি পায়।
অক্সিজেন (চলচ্চিত্র)
নির্মাণ
৩৩ মিনিট দৈর্ঘ্যের অক্সিজেন চলচ্চিত্রটি মাত্র দুইদিন সময় নিয়ে ঢাকার উত্তরা, যাত্রাবাড়ী ও আগারগাঁও-এ ধারণ করা হয়। বেশীরভাগ দৃশ্য একটি ভাড়া করা অ্যাম্বুলেন্সে ধারণকৃত। চলচ্চিত্রটির সমাপনী দৃশ্যের বর্ণনা অনুযায়ী রাজু রাজ অক্সিজেনের সকল চিত্র ধারণ করেছেন, সিমিত রায় অন্তর সম্পাদনা করেছেন এবং জাহিদ নীরব নেপথ্য সঙ্গীত ও একটি গানের সঙ্গীতায়জন করেছেন।
প্রচারণা ও মুক্তি
২০২০-এর ১৭ জুলাই মাহিয়া মাহী তার সামাজিক যোগাযোগ মাধ্যমে অক্সিজেনের পোস্টার প্রকাশ করলে চলচ্চিত্রটির প্রচারণা শুরু হয়। ১৯ জুলাই ট্রেইলার প্রকাশিত হয়। একই সাথে ইদুল আযহায় মুক্তির ঘোষণা দেয়া হয়।  ২ আগস্ট চলচ্চিত্র প্রেক্ষাগৃহ, মিলনায়তন, চলচ্চিত্র উৎসবে মুক্তি না দিয়ে সরাসরি ক্লাব এলেভেন এন্টারটেইনমেন্ট-এর ইউটিউব চ্যানেলে উম্মুক্ত করা হয়।
আমাজন অভিযান
মার্কেটিং
চলচ্চিত্রের অফিসিয়াল পোস্টারটি মোহন বাগানের মাঠে উদ্ভোধন করা হয় এবং ৪ নভেম্বর ২০১৭ সালে ভারতের ইতিহাসে সবচেয়ে বড় চলচ্চিত্রের পোস্টার তৈরি করা হয়। এটি বাহুবলী চলচ্চিত্রের পোস্টারের আগের রেকর্ডটি ভেঙ্গে দেয় এবং গিনেস বুক বিশ্ব রেকর্ড অর্জন করে। চলচ্চিত্রটির ট্রেলার ১ ডিসেম্বর ২০১৭ তারিখে বাংলা, আসমীয়া, ওড়িয়া, তামিল, তেলুগু এবং হিন্দি ভাষায় মুক্তি পায়।
গ্রাফিক উপন্যাস
চলচ্চিত্রের উপর ভিত্তি করে আমাজন অভিযান নামে ২০১৭ সালে একটি গ্রাফিক উপন্যাস লেখা হয়েছে। গ্রাফিক উপন্যাসটি চলচ্চিত্রের পরিচালক কমলেশ্বর মুখোপাধ্যায় দ্বারা লিখিত হয়, এবং দুটি ভাষাতেই পাওয়া যায়- বাংলা ও ইংরেজি। গ্রাফিক উপন্যাস চলচ্চিত্রের জন্য একটি প্রচারমূলক কার্যকলাপের অংশ হিসাবে কাজ করে। এটি ২০১৭ সালের ১১ নভেম্বর মুক্তি পায়।
নির্মান ব্যায়
চাঁদের পাহাড়ের মত এই চলচ্চিত্রটির নির্মাণ ব্যয়ও বাংলা চলচ্চিত্র শিল্পে ইতিহাস গড়েছে। এই ছবিটি নির্মানে ব্যায় হয় ₹২০ কোটি ভারতীয় টাকা, যা বাংলা চলচ্চিত্রের ক্ষেত্রে সবচেয়ে ব্যয়বহুল চলচ্চিত্র। কিছু সংবাদ মাধ্যায়ে উল্লেখ করা হয় চলচ্চিত্রটির নির্মান ব্যায় ₹২৫ কোটি ভারতীয় টাকা।
সাউণ্ডট্রেক
ইন্দ্রদীপ দাশগুপ্ত এই চলচ্চিত্রের গানগুলিকে রচনা করার জন্য সাক্ষর করেছেন।
গানের তালিকা
এই গানের গীতিকার হলেন প্রসেন।
২০১৮ সুপার কাপ (ভারত)
২০১৮ সুপার কাপ, হিরো মোটোকর্পের সাথে স্পনসরশিপ সম্পর্কের কারণে হিরো সুপার কাপ নামেও পরিচিত, এটি সুপার কাপের ১ম সংস্করণ এবং ভারতের ফুটবল ক্লাবগুলির জন্য জাতীয় নকআউট প্রতিযোগিতার ৩৯তম মৌসুম। সমগ্র প্রতিযোগিতাটি ওড়িশার কলিঙ্গ স্টেডিয়ামে অনুষ্ঠিত হয়েছিল। ইন্ডিয়ান সুপার লিগ ও আই-লিগ উভয় প্রতিযোগিতার দলগুলি অংশ নিয়েছিল।
দল
১৬টি দল মৌল পর্বে অংশ নিয়েছিল। আইএসএল ও আই-লিগে অবস্থানের ভিত্তিতে প্রথম ৬টি করে মোট ১২টি দল সরাসরি মূল পর্বে সুযোগ পায় ও বাকি ৪টি করে ৮টি দল বাছাইপর্বে অংশ নেয়।
বাছাইপর্ব
ড্র করার মাধ্যমে খেলা নির্ধারণ করা হয়েছিল।
ঝুলন পূর্ণিমা
ঝুলন যাত্রা বা ঝুলন পূর্ণিমা হল হিন্দুদের গুরুত্বপূর্ণ উৎসবের মধ্যে একটি। অমাবস্যায় পরের একাদশী থেকে আরম্ভ করে শ্রাবনী পূর্ণিমা পর্যন্ত চলে উৎসবের সমারোহ। এটি দোল পূর্ণিমার পরবর্তী বৈষ্ণবদের বড়ো উৎসব।
দোলনা সাজানো, ভক্তিমূলক গান, নাচ, সব মিলিয়ে রাধাকৃষ্ণের প্রেমলীলার এটি একটি বিশেষ উৎসব। ভারতের এই উৎসবে দেশ-বিদেশ থেকে বহু দর্শনার্থীদের আগমন ঘটে। নবদ্বীপে ঝুলন উৎসব একটি বিশেষ আকর্ষণ। বৃন্দাবন, মথুরা আর ইসকন মন্দিরে মহা সমারোহে পালিত হয় এই ঝুলন। এই উৎসব সাধারণত শ্রাবণ মাসেই হয়ে থাকে। শৈশবে গাছের শাখায় দোলনা বেঁধে ঝুলন দোলায় দোলার স্মৃতি অনেকেরই আছে। এখনও শিশুদের দেখা যায় এমন দোলখেতে। রাধা-কৃষ্ণের শৈশব-লীলার এমনি এক স্মৃতি 'ঝুলন'।
ইতিহাস
alt=|থাম্ব|বাম|রাধাকৃষ্ণ ঝুলনযাত্রা বা লীলা বর্ষার লীলা। ঝুলন পূর্ণিমাকে শ্রাবণী পূর্ণিমাও বলা হয়। বৃন্দাবনে রাধা-কৃষ্ণর শৈশব-স্মৃতি, বিশেষতঃ সখা-সখীদের সাথে দোলনায় দোলার প্রেমলীলাকে কেন্দ্র করে দ্বাপরযুগে এই ঝুলন উৎসবের সূচনা হয়েছিল। এর পর থেকে এখনো গৌড়ীয় বৈষ্ণবদের এটা প্রিয় অনুষ্ঠান।
১৩তম জাতীয় চলচ্চিত্র পুরস্কার (বাংলাদেশ)
১৩তম জাতীয় চলচ্চিত্র পুরস্কার বাংলাদেশের তথ্য মন্ত্রণালয় কর্তৃক চলচ্চিত্রের বিভিন্ন ক্ষেত্রে বিশেষ অবদান রাখার জন্য প্রদত্ত ১৩তম আয়োজন; যা ১৯৮৮ সালে বাংলাদেশের মুক্তিপ্রাপ্ত চলচ্চিত্র সমূহের জন্য দেওয়া হয়। ১৯৭৫ সাল থেকে প্রতি বছর এটি দেয়া হচ্ছে। সরকার কর্তৃক নিযুক্ত একটি জাতীয় প্যানেল বিজয়ীদের নির্বাচন করে থাকে। ১৯৯০ সালের ২৭ জুলাই ওসমানী মিলনায়তনে বেগম রওশন এরশাদ পুরস্কার বিতরণ করেন। এই বছর ২২টি শাখার মধ্যে ১৮টি শাখায় পুরস্কার প্রদান করা হয়। ৪টি শাখায় কোন পুরস্কার দেয়া হয়নি।
ঝুলন পূর্ণিমা
ইতিহাস
বর্তমানে ভারতের সমস্ত স্থানের মধ্যে মথুরা, বৃন্দাবন এবং মায়াপুর ঝুলন যাত্রা উদযাপনের জন্য সবচেয়ে বিখ্যাত।
কিম জং ইল
কিম জং-ইল (জন্মঃ ১৬ ফেব্রুয়ারি, ১৯৪২ - মৃত্যুঃ ১৭ ডিসেম্বর, ২০১১) গণতান্ত্রিক গণপ্রজাতন্ত্রী কোরিয়া বা উত্তর কোরিয়ার শাসক ও প্রধান ব্যক্তিত্ব ছিলেন। শৈশবে তার নাম ছিল ইউরি ইরসেনোভিচ কিম। তিনি সমাজতান্ত্রিক রাজনৈতিক দল ওয়ার্কার্স পার্টির মহাসচিব ছিলেন। দলটি ১৯৪৮ খ্রিষ্টাব্দ থেকে অদ্যাবধি উত্তর কোরিয়ায় ক্ষমতাসীন রয়েছে। ১৯৯৪ খ্রিষ্টাব্দে স্বীয় পিতা কিম ইল সাংয়ের মৃত্যুর পর ঐতিহ্যবাহী স্তালিনপন্থী সমাজতান্ত্রিক এই দেশটির নেতৃত্ব গ্রহণ করেন।
জন্ম রহস্য
উত্তর কোরিয়া নামে পরিচিত ডেমোক্রেটিক পিপলস রিপাবলিক অব কোরিয়ার শীর্ষ নেতা ছিলেন কিম জং ইল। তিনি দ্বিতীয় কিম জং নামেও পরিচিত। কিম জং ইলের পিতা কিম ইল সাং-কে উত্তর কোরিয়ার জনক বলা হয়। তার জন্ম হয় ১৯১২ খ্রিষ্টাব্দের ১৫ এপ্রিল পিয়ং ইয়ংয়ে। পৃথক রাষ্ট্র হিসেবে পরিচিতি পাওয়ার পর থেকে সাংয়ের জন্মদিনকে দ্য ডে অব সান হিসেবেই পালন করে আসছে উত্তর কোরিয়ার জনগণ। এই রাষ্ট্রনায়কের ঔরসেই কিম জং ইলের জন্ম। সে সময় গেরিলা যুদ্ধ চলছিল। কোরিয়ার মাউন্ট পেকতু নামীয় সর্বোচ্চ পর্বত চূড়ায় একটি তাঁবুতে তার জন্ম হয়। পর্বত শিখরে প্রসূত শিশুটিই পরবর্তীকালে উত্তর কোরিয়ার রাজনীতিতে মৃত্যুর শেষদিন পর্যন্ত শীর্ষ নেতৃত্বে ছিলেন। তবে তার জন্ম তারিখ নিয়ে ভিন্ন ভিন্ন কাহিনী প্রচলিত রয়েছে। একটি কাহিনী অনুসারে সাইবেরিয়ার এক গ্রামে তার জন্ম হয় ও নামকরণ করা হয়েছিল  ইউরি ইরসেনোভিচ কিম। সাবেক সোভিয়েত ইউনিয়নের দলিলপত্র অনুযায়ী তার জন্ম ১৯৪১ খ্রিষ্টাব্দে ১৬ ফেব্রুয়ারি তারিখে। অন্য কাহিনী অনুসারে অর্থাৎ উত্তর কোরিয়ার দলিলপত্র অনুযায়ী তার জন্ম হয়েছিল ১৯৪২ খ্রিষ্টাব্দের ১৬ ফেব্রুয়ারি তারিখে।
শিক্ষাজীবন
সরকারী নথিপত্র অনুযায়ী জানা যায় যে, কিম সেপ্টেম্বর, ১৯৫০ থেকে আগস্ট, ১৯৬০-এর মধ্যে সাধারণ শিক্ষাগ্রহণ করেন। তিনি পিয়ং ইয়াংয়ের ৪নং প্রাথমিক বিদ্যালয় এবং ১নং মাধ্যমিক বিদ্যালয়ে (নামস্যান হায়ার মিডিল স্কুল) অধ্যয়ন করেন। এরফলে তার বৈদেশিক শিক্ষা বেশ বিতর্কের মধ্যে পড়ে। অনেকে বিশ্বাস করেন যে তিনি গণপ্রজাতন্ত্রী চীনে শৈশবকালীন শিক্ষাগ্রহণ করেন। এটি হয়েছে মূলতঃ কোরীয় যুদ্ধ থেকে তাকে নিরাপদ রাখার স্বার্থে।
বিদ্যালয় চলাকালেই তিনি রাজনৈতিক কর্মকাণ্ডে জড়িয়ে পড়েন। তিনি চিলড্রেনস্‌ ইউনিয়নের সক্রীয় কর্মী ছিলেন। এছাড়াও, স্টাডি গ্রুপে মার্কসবাদ এবং অন্যান্য সাহিত্যের সাথে জড়িত ডেমোক্রেটিক ইয়ুথ লীগের সমর্থক ছিলেন তিনি। সেপ্টেম্বর, ১৯৫৭ সালে তিনি ডেমোক্রেটিক ইয়ুথ লীগের সহঃ সভাপতি নির্বাচিত হন।
১৯৭০-এর দশকের শুরুতে কিম ইউনিভার্সিটি অব মাল্টা থেকে ইংরেজি ভাষায় শিক্ষাগ্রহণ করেন। মাল্টায় অবস্থানের সময় স্বল্প মেয়াদের ছুটির দিনগুলোতে তিনি প্রধানমন্ত্রী ডোম মিনটোফের আতিথ্য গ্রহণ করেছিলেন।
রাজনৈতিক জীবন
পিতার ঘনিষ্ঠ সান্নিধ্যে থেকে তিনি হাতে-কলমে রাজনীতি শিখে নিয়েছিলেন। পিতা কিম ইল সাং ১৯৪৮ খ্রিষ্টাব্দের ৯ সেপ্টেম্বর ওয়ার্কার্স পার্টি নামক রাজনৈতিক দল প্রতিষ্ঠা করেন। তিনি শুধু উত্তর কোরিয়ার জন্য এই দল গঠন করেন। সে সময়ই তিনি উত্তর কোরিয়াকে একটি স্বাধীন রাষ্ট্র হিসেবে ঘোষণা করেন। ১৯৫০ খ্রিষ্টাব্দের ২৫ জুন উত্তর কোরিয়া পৃথক হওয়ার জন্য দক্ষিণ কোরিয়ার ওপর আক্রমণ চালায়। ১৯৫৩ খ্রিষ্টাব্দের ২৭ জুলাই সাময়িক যুদ্ধবিরতি ঘোষণা করা হয়। এরপর থেকেই উত্তর কোরিয়া ও দক্ষিণ কোরিয়া পৃথক দেশ হিসেবে বিশ্বে পরিচিত হয়ে আসছে। শুরু থেকেই উত্তর কোরিয়া সমাজতান্ত্রিক দেশ হিসেবে পরিচালিত হচ্ছে। ১৯৭৩ খ্রিষ্টাব্দের সেপ্টেম্বর মাসে আনুষ্ঠানিকভাবে রাজনীতিতে আসেন কিম জং ইল। ১৯৭৪ খ্রিষ্টাব্দে ওয়ার্কার্স পার্টির কেন্দ্রীয় কমিটির নেতা হিসেবে নির্বাচিত হন তিনি। এর মাধ্যমে উত্তর কোরিয়ার ভবিষ্যৎ নেতা হিসাবে তার আসনটি পাকাপোক্ত হয়ে যায়। তিনি উত্তর কোরিয়ায় সমাজতান্ত্রিক রাষ্ট্রব্যবস্থাকে আরও সুদৃঢ় অবস্থানে নিয়ে যেতে সক্ষম হন। সেই সময় থেকেই তিনি উত্তর কোরিয়ার নেতৃত্ব দিয়ে এসেছেন। ১৯৮৩ খ্রিষ্টাব্দের ৮ জানুয়ারি কিম জং তৃতীয়বারের মতো পিতা হন। এই পুত্র সন্তানের নাম কিম জং উন। ১৯৯১ খ্রিষ্টাব্দের ২৪ ডিসেম্বর কিম জং ইল উত্তর কোরিয়ার সেনাবাহিনীর নামকরণ করেন সুপ্রিম কমান্ডার অফ দ্য কোরিয়ান পিপিলস্‌ আর্মি। ঐ সময় জাতিসংঘও দ্বি-খণ্ডিত কোরিয়াকে পৃথক দুটি দেশ হিসেবে স্বীকৃতি দেয়। ১৯৯৩ খ্রিষ্টাব্দের এপ্রিল মাসে কিম দেশের জাতীয় প্রতিরক্ষা কমিশনের চেয়ারম্যান নিযুক্ত হন। ১৯৯৪ খ্রিষ্টাব্দের ৮ জুলাই পিতা কিম ইল সাং মারা গেলে তার উত্তরসূরি হিসেবে ক্ষমতাসীন হন কিম জং ইল। এরপর থেকে উত্তর কোরিয়ার শাসক হিসেবে দেশ পরিচালনা করেছেন। দেশ পরিচালনা করতে গিয়ে নানা বাধা-বিপত্তি সবসময় সাহস ও ধৈর্য্যের সঙ্গে মোকাবেলা করতে হয়েছে তাকে।
মূল্যায়ন
বিশ্বখ্যাত ফোর্বস ম্যাগাজিন ২০১০ খ্রিষ্টাব্দে কিম জং ইল-কে বিশ্বের অন্যতম ক্ষমতাধর ব্যক্তি হিসেবে ঘোষণা করে। সাময়িকী কর্তৃপক্ষের তালিকায় বিশ্বের সবচেয়ে ক্ষমতাধর ব্যক্তি হিসেবে ৩১তম স্থান দখল করেছিলেন তিনি।
মৃত্যু
১৭ ডিসেম্বর, ২০১১ শনিবার হৃদরোগে আক্রান্ত হয়ে তার মৃত্যু হয়। মৃত্যুর দু'দিন পর উত্তর কোরিয়ার রাষ্ট্রীয় টেলিভিশন ও বার্তা সংস্থা কেসিএনএ সোমবার এই মৃত্যুসংবাদ প্রথম প্রচার করে। সরকারী বিবৃতিতে বলা হয়, মাত্রাতিরিক্ত শারীরিক ও মানসিক চাপের কারণেই তার মৃত্যু হয়েছে। ঐদিন রাজধানী পিয়ং ইয়ংয়ের বাইরে ট্রেনে সফরকালে তার হার্ট এটাক হয়। মৃত্যুকালে তার বয়স হয়েছিল ৬০ বৎসর। কিম জং ইলের মৃত্যুতে ১৭ থেকে ২৯ ডিসেম্বর, ২০১১ পর্যন্ত ১৩ দিনের রাষ্ট্রীয় শোক ঘোষণা করা হয়েছে। ২৮ ডিসেম্বর, ২০১১ তারিখে রাজধানী পিয়ংইয়ংয়ে শেষকৃত্য অনুষ্ঠিত হবে। তার তৃতীয় পুত্র কিম জং উনকে উত্তরসূরি হিসেবে ঘোষণা করা হয়েছে। মৃত্যুর আগে দীর্ঘদিন যাবৎ তার শারীরিক অসুস্থতা নিয়ে গুঞ্জন ছিল। তার মৃত্যু হয়েছে এরকম গুজব বিভিন্ন সময়ে ছড়িয়েছে। তিনি ডায়াবেটিসে ভুগছিলেন। এছাড়া কয়েকবার তিনি পক্ষাঘাতেও আক্রান্ত হয়েছেন বলে শোনা গেছে। সর্বশেষ উইকিলিকসে প্রকাশিত মার্কিন গোপন নথি অনুযায়ী তিনি ইপিলিপ্সিতে ভুগছিলেন।
শিলখুড়ি ইউনিয়ন
শিলখুড়ি ইউনিয়ন বাংলাদেশের রংপুর বিভাগের কুড়িগ্রাম জেলার ভূরুঙ্গামারী উপজেলার অন্তর্গত একটি ইউনিয়ন।
আয়তন ও জনসংখ্যা
গ্রামের সংখ্যা: ২৪টি মৌজার সংখ্যা: ০৭টি মোট জনসংখ্যা: প্রায় ২৫,০০০ জন।
শিক্ষা
সাক্ষরতার হার: ৬৮%। শিক্ষা প্রতিষ্ঠান:
জনপ্রতিনিধি
বর্তমান চেয়ারম্যান: মোঃ ইসমাইল হোসেন। প্রাক্তন চেয়ারম্যানগণের তালিকা:
বহিঃসংযোগ
প্রাতিষ্ঠানিক ওয়েবসাইট
ইভোল্যুশন এন্ড ডেভেলপমেন্ট
ইভোল্যুশন এণ্ড ডেভেলপমেন্ট (Evolution and development) হচ্ছে একটি পিয়ার রিভিউ করা বিজ্ঞানমুলক সাময়িকী। যা; বিবর্তনীয় জীববিজ্ঞান এবং উন্নয়নশীল জীববিজ্ঞানের মধ্যে সংযোগ সংক্রান্ত গবেষণা প্রকাশ করে। বিবর্তনীয় উন্নয়নশীল জীববিজ্ঞানের অভ্যন্তরে; এর অন্যতম লক্ষ্য হলো, এই দুই ক্ষেত্রের মধ্যে একটা বিস্তৃত জীববিজ্ঞানীয় ভাবনা তৈরী করা। এর ক্ষেত্র paleontology এবং population biology থেকে উন্নয়নশীল এবং অনুজীববিজ্ঞান পর্যন্ত বিস্তৃত, যেখানে গণিত, ইতিহাস এবং বিজ্ঞানের দর্শন নিয়েও গবেষণা প্রকাশ করা হয়।
১৯৯৯ সালে পাঁচজন জীববিজ্ঞানী ওয়ালেস আর্থুর, সিন বি.ক্যারোল, মাইকেল কোটস, রুডলফ রাফ এবং জর্জ রে কর্তৃক এ সাময়িকী প্রতিষ্ঠিত হয়। তারা সম্পাদক হিসেবে দায়িত্ব পালন করেছেন। সোসাইটি ফর ইন্টেগ্রেটিভ এন্ড কমপেরাটুভ বায়োলজির পক্ষে উইলি ব্ল্যাকওয়েল এটি প্রকাশ করে থাকেন।
অপূর্ব সেনগুপ্ত
লেফটেন্যান্ট জেনারেল অপূর্ব কুমার সেনগুপ্ত (জন্ম: ৩ আগস্ট, ১৯৩৮ - মৃত্যু: ১৪ সেপ্টেম্বর, ২০১৩) উত্তরপ্রদেশের লক্ষ্ণৌ এলাকায় জন্মগ্রহণকারী বিশিষ্ট ভারতীয় সেনা কর্মকর্তা ও আন্তর্জাতিক ক্রিকেট তারকা ছিলেন। ভারত ক্রিকেট দলের পক্ষে ১৯৫৯ সালে একটিমাত্র টেস্টে অংশগ্রহণের সুযোগ লাভ করেন অপূর্ব সেনগুপ্ত। দলে তিনি মূলতঃ অল-রাউন্ডারের দায়িত্ব পালন করতেন। ডানহাতে ব্যাটিংয়ের পাশাপাশি লেগ ব্রেক গুগলি বোলিংয়ে পারদর্শীতা দেখিয়েছেন তিনি।
প্রারম্ভিক জীবন
সেনগুপ্ত বেশ ভালোমানের অল-রাউন্ডার, ডানহাতি উদ্বোধনী ব্যাটসম্যান, লেগ ব্রেক ও গুগলি বোলার এবং স্লিপ ফিল্ডার হিসেবে সুনাম কুড়িয়েছেন। ঐ মৌসুমের শুরুতে ওয়েস্ট ইন্ডিজের বিপক্ষে প্রথম-শ্রেণীর ক্রিকেটে অভিষেক ঘটে তার। সার্ভিসেস দলের সদস্যরূপে তিনি ৩২ ও অপরাজিত ১০০ রান তুলেছিলেন। দুই মাস পর রঞ্জি ট্রফিতে প্রথমবারের মতো খেলে দিল্লির বিপক্ষে ৬/৩২ লাভ করেন। এ দুটি ফলাফলই টেস্ট খেলায় অংশগ্রহণের জন্য দল নির্বাচকমণ্ডলী কর্তৃক আহুত হন তিনি। এরপর তিনি পরবর্তী দশ বছর প্রথম-শ্রেণীর ক্রিকেটে অংশগ্রহণ অব্যাহত রাখেন।
১৯৫৯-৬০ মৌসুমের রঞ্জি ট্রফি প্রতিযোগিতার সেমি-ফাইনালে বোম্বের বিপক্ষে আরেকটি শতক হাঁকিয়েছিলেন। অপরাজিত ১৪৬ রানের মনোজ্ঞ শতরান করেন অপূর্ব সেনগুপ্ত।
আন্তর্জাতিক ক্রিকেট
এ. কে. সেনগুপ্তের টেস্ট ক্রিকেটে অংশগ্রহণ ভারতীয় ক্রিকেটের মাঝামাঝি সময়ে বড় ধরনের বিতর্কের সৃষ্টি করে। ১৯৫৮-৫৯ মৌসুমে সফরকারী ওয়েস্ট ইন্ডিজের বিপক্ষে মাদ্রাজ টেস্ট শুরুর কয়েকদিন পূর্বে গুলাম আহমেদ আন্তর্জাতিক ক্রিকেট থেকে তার অবসরের কথা ঘোষণা করেন। আঘাতের কারণে বিজয় মাঞ্জরেকার ঐ টেস্ট থেকে বাদ পড়েন। এ পরিস্থিতিতে জসু প্যাটেল, এ. জি. কৃপাল সিং, মনোহর হারিদকর ও সেনগুপ্ত - প্রত্যেকেই খেলার দাবীদার হন। অধিনায়ক পলি উমরিগড় হারিদকরকে পেতে চাইলেন। তবে, বিসিসিআই সভাপতি প্যাটেলকে অন্তর্ভুক্ত করলে খেলা শুরুর পূর্ব-রাত্রে উমরিগড় পদত্যাগ করেন। শেষ পর্যন্ত সেনগুপ্ত ও কৃপাল সিং খেলার জন্য বিবেচিত হন। সেনগুপ্ত ১ ও ৮ রান তুলে যথাক্রমে ওয়েস হল ও রয় গিলক্রিস্টের বলে আউট হন।
সামরিক জীবন
ভারতীয় সেনাবাহিনীতে কর্মকর্তা হিসেবে চাকরি করেন। এ সময় তিনি পিভিএসএম ও এভিএসএম পদবীতে ভূষিত হন। তিন তারকা বিশিষ্ট লেফটেন্যান্ট জেনারেল স্তরে উপনীত হন তিনি। ওয়াশিংটন ডিসিতে অবস্থান করে মার্কিন যুক্তরাষ্ট্র ও কানাডায় প্রতিরক্ষাবিষয়ক সহ-দূতরূপে কাজ করেন।
ব্যক্তিগত জীবন
ভারতীয় সেনাবাহিনী থেকে অবসর নেয়ার পর স্বীয় স্ত্রী মীনা সেনগুপ্তাকে নিয়ে নতুন দিল্লিতে অবস্থান করেন। অমিতাভ ও সুরজিৎ সেনগুপ্ত নামীয় দুই সন্তান রয়েছে তাদের। ১৪ সেপ্টেম্বর, ২০১৩ তারিখে নতুন দিল্লিতে তার দেহাবসান ঘটে।
ননিন
ননিন একটি অ্যালিফ্যাটিক হাইড্রোকার্বন, এর সমগোত্রীয় শ্রেণীর অণুতে কার্বন=কার্বন দ্বিবন্ধন (C=C) বিদ্যমান। ননিন সাধারণভাবে এলকিন বা অলেফিনস নামে পরিচিত। লাতিন অলেফিনস মানে তৈল উৎপাদনকারী। এই যৌগগুলো ক্লোরিনের সাথে বিক্রিয়া করে ডাইক্লোরাইড গঠন করে যা তৈলজাতীয় যৌগ।
এটি একটি মুক্ত শিকল অ্যালকিন।
প্রকৃতিতে প্রাপ্ত
ননিন দুই পদ্ধতিতে উৎপাদন করা যায়। ভাঙন বা ক্রাকিং পদ্ধতিতে পেট্রোলিয়াম থেকে প্রাপ্ত হাইড্রোকার্বন থেকে এটি আহরণ করা হয়। আমেরিকায় প্রাকৃতিক গ্যাস এবং ইউরোপে অপরিশোধিত তেলের ন্যাপথা অংশ থেকে ননিন পাওয়া যায়। করে। উচ্চ তাপমাত্রা ও চাপে ননেনকে ভাঙলে ননিন পাওয়া যায়। সেই সাথে কিছু এলকেনও উৎপন্ন হয়। ননেন---> ননিন + অ্যালকেন
পরীক্ষাগারে প্রস্তুতি
পরীক্ষাগারে অধিক পরিমাণ গাঢ় সালফিউরিক এসিডের সাথে ননানলকে উত্তপ্ত করলে ননিন উৎপন্ন হয়। CH3 -CH2 -CH2 -CH2 -CH2 -CH2 -CH2 -CH-OH + H2SO4 = CH3 -CH2 -CH2 -CH2 -CH2 -CH2 -CH2 -CH=CH2 + (H2O + H2SO4)
শিল্পোৎপাদন পদ্ধতি
শিল্প কারখানায় ননিন উৎপাদনে বেশ কয়েকটি পদ্ধতি অনুসরণ করা হয়।
অ্যালকোহল থেকে
ননানলকে উচ্চ তাপমাত্রায় এলুমিনিয়াম অক্সাইডের উপর দিয়ে প্রবাহিত করলে প্রচুর পরিমাণে ননিন উৎপন্ন হয়। এক্ষেত্রে এলুমিনা (AL2O3) নিরুদক হিসেবে কাজ করে।
ননাইন থেকে
লেড এবং বেরিয়াম সালফেট এর উপস্থিতিতে ননাইনএর সাথে হাইড্রোজেন যুক্ত হয়ে ননিন উৎপন্ন করে।
বৈশিষ্ট্য
স্বাভাবিক তাপমাত্রায় তরল। ননিন ননেনের ন্যায় অপোলার জৈব দ্রাবকে দ্রবনীয় কিন্তু পোলার দ্রাবক যেমন পানিতে অদ্রবনীয়। ননিনের সাথে নিকেল প্রভাবকের উপস্থিতিতে হাইড্রোজেন অণু যুক্ত হয়ে ননেন তৈরী করে।
বউলা গাছ
বউলা গাছ, অ্যাসিরিয়ান পাম, বোরেজ পরিবারের একটি মাঝারি আকারের পর্ণমোচী গাছ যা এশিয়ার স্থানীয়। অন্যান্য সাধারণ নামেরর মধ্যে অন্তর্ভুক্ত লাসুরা, লাভেদা, পিদার, পানুগেরি, নারুভিলি, গেদুরি, স্পিস্তান, বারগুন্ড দুলু, ওয়ানান এবং এনটেগে।
এটি প্রাথমিকভাবে এশিয়াতে, সেইসাথে সারা বিশ্বে বিশেষ করে গ্রীষ্মমন্ডলীয় অঞ্চলে সঠিক ধরনের ভূ-ভৌতিক পরিবেশে বৃদ্ধি পেতে দেখা যায়। এটি প্রাকৃতিকভাবে উঠে আসছে এবং পূর্বে মিয়ানমার থেকে পশ্চিমে লেবানন এবং সিরিয়া পর্যন্ত প্রচুর পরিমাণে বৃদ্ধি পাচ্ছে।  এর আবাসস্থল সমভূমিতে সমুদ্রপৃষ্ঠ থেকে প্রায় ২০০ মিটার উপরে শুরু হয় এবং পাহাড়ে প্রায় ১৫০০ মিটার উচ্চতায় উঠে।
পাতা
লাসুরার পাতা চওড়া, ডিম্বাকার, একান্তর এবং ডাঁটাযুক্ত। যার বিস্তার ৭ থেকে ১৫ সেমি x ৫ থেকে ১০ সেমি। বাহ্যিক চেহারার ক্ষেত্রে এগুলি উপরে চকচকে এবং নীচে পিউবেসেন্ট। কচি পাতা লোমযুক্ত হতে থাকে। তাজা পাতাগুলি গবাদি পশুদের জন্য খাদ্য হিসাবে বেশ উপযোগী। এগুলি বিড়ি এবং চেরুট মোড়ানোর জন্যও ব্যবহৃত হয়।
ফুল
মার্চ-এপ্রিল মাসে লাসুরা গাছে ফুল ফোটে। বেশিরভাগ পুষ্পমঞ্জরি সাদা রঙের। পৃথক ফুলের ব্যাস প্রায় ৫ মিমি। কিছুটা জায়গায় এগুলি কিছুটা লোমশ এবং সাদা। এটি পর্ণমোচী উদ্ভিদ হওয়ায় প্রজাতিটি একই গাছে পুরুষ ও স্ত্রী ফুল ধরে।  একটি স্বাধীন ফুলের ক্যালিক্স অংশ প্রায় 8৮৮ মিমি লম্বা এবং চকচকে কিন্তু পিউবেসেন্ট নয়।  এটি ফুলে কুঁড়ি খোলার সময় অনিয়মিতভাবে বিভক্ত হয়।
ফল
বউলার ফল জুলাই-আগস্ট মাসে দেখা দিতে শুরু করে। এটি এক ধরনের ড্রুপ (পাথরের ফল), হালকা ফ্যাকাশে থেকে বাদামী বা এমনকি গোলাপী রঙের। পাকতে শুরু করলে চেহারাটা কালচে হয়ে যায়। মিউকিলেজের মতো আঠালো আঠা দিয়ে পূর্ণ হওয়ায় সজ্জা কিছুটা স্বচ্ছ হয়। সম্পূর্ণ পাকা হয়ে গেলে পাল্প স্বাদে বেশ মিষ্টি হয়ে যায় এবং বাচ্চারা এটি পুরোপুরি উপভোগ করে। এমনকি অর্ধ পাকা ফলের পাল্প অফিসের কাজে কাগজের আঠার বিকল্প হিসেবে ব্যবহার করা যেতে পারে।
ঈসা মোস্তফা
ঈসা মোস্তফা (জন্ম ১৫ মে ১৯৫১) একজন কোসোভার রাজনীতিবিদ যিনি ডেমোক্র্যাটিক লীগ অফ কসোভোর (এলডিকে) নেতা। মোস্তফা ডিসেম্বর ২০০৭ থেকে ডিসেম্বর ২০১৩ পর্যন্ত প্রিস্টিনার মেয়র ছিলেন এবং সেপ্টেম্বর ২০১৩ থেকে ডিসেম্বর ২০১৪ এর মধ্যে কসোভোর প্রধানমন্ত্রী হিসেবে দায়িত্ব পালন করেছিলেন।
প্রাথমিক জীবন
মোস্তফা ১৯৫১ সালের ১৫ ই মে কসোভোর প্রিস্টিনা জেলার গোল্লাক উচ্চভূমিতে প্রপাশতিকা গ্রামে কসোভো আলবেনীয় পিতামাতার ঘরে জন্মগ্রহণ করেছিলেন। তিনি প্রিনটিনার প্রাথমিক ও উচ্চ বিদ্যালয় শেষ করেছেন এবং প্রিন্টিনা বিশ্ববিদ্যালয় অর্থনীতি অনুষদে স্নাতক ডিগ্রি এবং পিএইচডি অর্জন করেছেন । ১৯৭৪ সালে, তিনি প্রিস্টিনা বিশ্ববিদ্যালয়ের একজন পরীক্ষক হিসাবে, তার পেশাগত কাজ শুরু করেন।
রাজনৈতিক জীবন
ঈসা মুস্তাফা ১৯৮০ সাল থেকে ১৯৮৮ সাল পর্যন্ত প্রিস্টিনার পৌর সরকারের প্রধান হয়েছিলেন, ১৯৮০ এর দশকের গোড়ার দিকে তার রাজনৈতিক জীবন শুরু হয়েছিল। ১৯৯০-এর দশকে, যুগোস্লাভিয়া যখন ভেঙে পড়তে শুরু করে, বুজার বুখোশি নেতৃত্বে, প্রবাসে মোস্তফা প্রবাসী কসোভা সরকারের অর্থনীতি ও অর্থ মন্ত্রীর পদে দয়িত্ব পান।  ।  এই সময়ে যুগোস্লাভিয়ার মধ্যে  মুস্তফার বিরুদ্ধে গ্রেপ্তারি পরোয়ানা জারি করা হয়েছিল - যা আন্তর্জাতিক পর্যায়ে হয়ে ওঠে নি, ফলে পশ্চিমের ইউরোপে কাজ করা তার পক্ষে সম্ভব হয়েছিল। মোস্তফা কোনও রাজনৈতিক আশ্রয়ের জন্য আবেদন করেননি এবং প্রয়োজনে যে কোনও সময় কসোভোতে ফিরে আসতে সক্ষম হন।
১৯৯৯-এ কসোভো যুদ্ধ শেষ হওয়ার পরে তিনি দেশে ফিরে এসেছিলেন, তবে ২০০৬ সালে কসোভোর তৎকালীন রাষ্ট্রপতি ফত্মির সেজদিউয়ের উচ্চ রাজনৈতিক উপদেষ্টা হিসাবে রাজনীতিতে ফিরে আসেন।
২০০৭ সালের ডিসেম্বরে তিনি স্থানীয় নির্বাচনে প্রিস্টিনার মেয়র হন, কসোভো ডেমোক্র্যাটিক পার্টির (পিডিকে) সহ-সভাপতি এবং কসোভো লিবারেশন আর্মির (ইউকে) প্রাক্তন কমান্ডার ফত্মির লিমাজকে মারধর করেন । তিনি ২০০৯ সালের নভেম্বর মাসে প্রিস্টিনার মেয়র হিসাবে দ্বিতীয়বারের মতো বিজয়ী হয়েছিলেন।
৭ নভেম্বর ২০১০ সালে তিনি ২৩৫ ভোটের মধ্যে ১২৪ ভোট পেয়ে কসোভো গণতান্ত্রিক লীগ নেতৃত্ব নির্বাচনে ফাতমির সেজেদিউওর ওপর নেতা হয়ে ওঠেন।
১ ডিসেম্বর ২০১৩-তে, তিনি প্রিস্টিনার মেয়র পদে পুনর্নির্বাচনে হেরেছিলেন, যা আসন্ন রাজনীতিবিদ শিপেন্দ আহমেতির কাছে একটি বড় বিপর্যয় হিসাবে দেখা গিয়েছিল । ঐতিহাসিকভাবে কসোভোর দুর্গের ডেমোক্র্যাটিক লিগ হিসাবে পরিচিতি পেয়েছিল।
৮ ডিসেম্বর ২০১৪-তে, তিনি কসোভোর ডেমোক্র্যাটিক পার্টির সাথে জোট করে কসোভোর প্রধানমন্ত্রী হন। অর্থনীতিতে পিএইচডি ডিগ্রিধারী নিজেকে দারি দাবি করে বলেন যে তার সরকার দেশের অর্থনৈতিক উন্নয়নে মনোনিবেশ করবে।
কসোভোর জাতিগত সার্ব সংখ্যালঘুদের স্বায়ত্তশাসনের বিষয়ে সার্বিয়ার সাথে চুক্তি এবং কসোভো এবং মন্টিনিগ্রোর সীমানা নির্ধারণকারী আরেকটি চুক্তি সম্পর্কিত ২২ সেপ্টেম্বর ২০১৫-তে কসোভো পরিষদে ভাষণ দেওয়ার সময়, মোস্তফা বিরোধী সংসদ সদস্যরা তাকে ডিম ছোঁড়েছিলো। পরে তার দেহরক্ষীরা ছাতা দিয়ে তাকে রক্ষ করে, অবশ্য তিনি এর পরেও বক্তব্য চালিয়ে যান।
যখন কসোভোর পরিষদের সভা ডাকা হয় তখন ২২ সেপ্টেম্বর  ২০১৫ সালে কসোভোর জাতিগত সার্ব সংখ্যালঘুদের জন্য স্বায়ত্তশাসনের বিষয়ে সার্বিয়ার সাথে চুক্তি এবং কসোভো এবং মন্টিনিগ্রোর সীমানা নির্ধারণকারী আরেকটি চুক্তি সম্পর্কিত কসোভো অ্যাসেমব্লিকে ভাষণ দেওয়ার সময় মোস্তফা বিরোধী সংসদ সদস্যরা তার দিকে ডিম ছোঁড়েন। পরে তাঁর দেহরক্ষীরা ছাতা দিয়ে তাকে রক্ষা করে এবং তিনি তার বক্তব্য চালিয়ে যান।
৩ আগস্ট ২০১৯ সালে ঈসা মোস্তফা তৃতীয়বারের মতো কসোভোর ডেমোক্র্যাটিক লীগের নেতা হিসাবে পুনরায় নির্বাচিত হয়েছিলেন।
পাদটীকা ও সূত্র
মন্তব্য:
কীর্তি স্তম্ভ
thumb|170px|right|কীর্তি স্তম্ভ, চিতোর
কীর্তি স্তম্ভ ভারতের রাজস্থান রাজ্যের চিতোরগড় দুর্গে অবস্থিত। এই ২২ মিটার উঁচু স্তম্ভটি দ্বাদশ শতাব্দীতে জিজাজি কাথোড় নামে এক বাঘেরওয়াল জৈন বণিক নির্মাণ করান। এটি সাতটি তলা-বিশিষ্ট একটি জটিল স্থাপনা। ৫৪টি সিঁড়ি বেয়ে এতে উঠতে হয়। সিঁড়িগুলি সংকীর্ণ। তার গায়ে সকল জৈন দেবদেবীর ছবি আঁকা আছে।
স্তম্ভটি সোলাঙ্কি স্থাপত্যশৈলীতে নির্মিত। ভিত্তির কাছে এটি ৩০ ফুট ও শীর্ষদেশে ১৫ ফুট চওড়া। বহির্গাত্র জৈন ভাস্কর্যে শোভিত। এটি প্রথম জৈন তীর্থঙ্কর আদিনাথের প্রতি উৎসর্গিত। স্তম্ভের মধ্যে তার একটি সুন্দর পাঁচ ফুটের মূর্তিও আছে।
খোদাই, ক্ষুদ্রকক্ষ ও বারান্দা সহ কীর্তি স্তম্ভ একটি জটিল স্থাপনা। এখানে জৈন তীর্থঙ্করদের মূর্তি দেখা যায়। স্তম্ভের শীর্ষভাগে একটি পর্যবেক্ষণাগার রয়েছে। সেখান থেকে দুর্গ ও তার আশেপাশের এলাকার সুন্দর দৃশ্য দেখা যায়। কীর্তি স্তম্ভ চিতোরগড়ের বিজয় স্তম্ভের চেয়েও প্রাচীন।
নীলিমা ইব্রাহিম
নীলিমা ইব্রাহিম (১১ অক্টোবর ১৯২১ — ১৮ জুন ২০০২) হলেন বাংলাদেশের একজন বিশিষ্ট শিক্ষাবিদ, সাহিত্যিক ও সমাজকর্মী। ১৯৫৬ সালে তিনি ঢাকা বিশ্ববিদ্যালয়ে শিক্ষক হিসেবে যোগ দেন এবং ১৯৭২ সালে অধ্যাপক পদে উন্নীত হন। ১৯৭৪-৭৫ সালে তিনি বাংলা একাডেমির অবৈতনিক মহাপরিচালক ছিলেন।
শৈশব ও শিক্ষাজীবন
নীলিমা ইব্রাহিম ১৯২১ সালের ১১ জানুয়ারি খুলনার বাগেরহাটে জমিদার প্রফুল্ল রায় চৌধুরী ও কুসুম কুমারী দেবীর কোলে জন্মগ্রহণ করেন। তিনি ১৯৩৭ সালে খুলনা করনেশন গার্লস স্কুল থেকে ১৯৩৯ সালে কলকাতায় ভিক্টোরিয়া ইনস্টিটিউশন থেকে যথাক্রমে স্কুল লেভেল ও ইন্টার লেভেল পরীক্ষায় উত্তীর্ণ হন। পরবর্তীতে স্কটিশ চার্চ কলেজ থেকে কলা ও শিক্ষার উপরে স্নাতক ডিগ্রি অর্জন করেন, পরবর্তীতে ১৯৪৩ সালে কলকাতা বিশ্ববিদ্যালয় থেকে বাংলা সাহিত্যের এমএ ডিগ্রি লাভ করেন।  তিনি ১৯৫৯ সালে  ঢাকা বিশ্ববিদ্যালয় হতে বাংলা সাহিত্যে ডক্টরেটও অর্জন করবেন।
কর্মজীবন
তিনি ছিলেন একজন পেশাগত কর্মী। তিনি যথাক্রমে খুলনা করনেশন গার্লস স্কুল, লোরেটো হাউস, ভিক্টোরিয়া ইনস্টিটিউশন এবং অবশেষে ঢাকা বিশ্ববিদ্যালয়ে পড়াশোনা করেন, যেখানে তিনি ১৯৫৬ সালে অধ্যাপক নিযুক্ত হন এবং ১৯৭২ সালে বাংলা অধ্যাপক হিসেবে দায়িত্ব পালন করেন। তিনি বাংলা একাডেমির চেয়ারপারসন হিসেবে এবং বিশ্ব নারী ফেডারেশনের দক্ষিণ এশীয় অঞ্চলের ভাইস চেয়ারপারসনের দায়িত্ব পালন করেন।
জাতীয় শিশু দিবসের প্রস্তাবক
১৯৯৩ সালের ২৫শে ডিসেম্বর তারিখে বাংলাদেশ শিল্পকলা একাডেমিতে শিশু সংগঠন বঙ্গবন্ধু শিশু কিশোর মেলার জাতীয় সম্মেলনে শেখ মুজিবুর রহমানের জন্মদিন ১৭ই মার্চকে জাতীয় শিশু দিবস হিসেবে পালন করার প্রস্তাব করেন নীলিমা ইব্রাহিম। ১৯৯৪ সালে প্রথমবারের মত বেসরকারীভাবে শেখ মুজিবুর রহমানের জন্মদিন ১৭ই মার্চ জাতীয় শিশু দিবস হিসেবে পালন করা হয়।
প্রবন্ধ
শাহি এলাকার পথে পথে
বস্টনের পথে
মৃত্যু
অধ্যাপিকা নীলিমা ইব্রাহিম ২০০২ সালের ১৮ জুন মৃত্যুবরণ করেন।
শিরাণ খলজী
মালিক ইজ্জুদ্দীন মুহাম্মদ শিরান খলজী লখনৌতির শাসনকর্তা ছিলেন। তিনি ১২০৬ থেকে ১২০৭ সাল পর্যন্ত লখনৌতি শাসন করেছেন।
জন্ম
মালিক ইজ্জুদ্দীন মুহাম্মদ শিরান খলজীর সঠিক জন্ম তারিখ জানা যায় নি। তার জন্ম আফগানিস্থানে। তিনি খলজ গোত্রের লোক ছিলেন   যা ছিল তুর্কি গোত্র। তারা দক্ষিণ এশিয়ায় আসার প্রায় ২০০ বছর আগে আফগানিস্থানে বসতি স্থাপন করেন।   শিরান বখতিয়ার খলজী অধীনে নাগৌরর প্রশাসক ছিলেন। তার ভাই আহমেদ শিরান। দুই ভাই খলজী আমির ছিলেন। তিনিও ইখতিয়ারুদ্দীন মুহম্মদ বখতিয়ার খলজীর অধীনে কাজ করতেন।
জীবনী
বখতিয়ার খিলজির মৃত্যুর পর অভিজাতবৃন্দ শিরান খিলজিকে শাসক হিসেবে মনোনীত করেন। ক্ষমতারোহণের পর তিনি আলি মর্দান খিলজির অনুগত বিদ্রোহী বাহিনীর উপর আক্রমণ করেন। আলি মর্দান খিলজি দিল্লী পালিয়ে যান এবং দিল্লীর সুলতানকে বাংলা আক্রমণ করতে প্ররোচিত করেন। আলি মর্দান খিলজির অযোধ্যার গভর্নর কায়মাজ রুমির সঙ্গী হয়ে বাংলা আক্রমণ করেন। ফলে শিরান খিলজি ক্ষমতাচ্যুত হন। এরপর তিনি দিনাজপুর (ধারণা করা হয় এটি ভারতের পশ্চিমবঙ্গ রাজ্যের দক্ষিণ দিনাজপুর জেলা, বাংলাদেশের দিনাজপুর জেলা নয়) পালিয়ে যান। কিছুকাল পর তিনি সেখানে মৃত্যুবরণ করেন।
বখতিয়ার খলজীর সাথে সম্পর্ক
মালিক ইজ্জুদ্দীন মুহাম্মদ শিরান খলজী ছিলেন বখতিয়ার খলজীর সামরিক সহযোগী। বখতিয়ার খলজী কামরূদ ও তিব্বত অভিযানে বের হলে মুহাম্মদ শিরান খলজী এবং তার ভাই আহম্মদ শিরান খলজীকে সেনাবাহিনীসহ লখনোর ও জাজনগরে পাঠান। কিন্তু অভিযানে বখতিয়ার খলজীর পরাজয় ঘটে এবং তিনি মারা যান। বখতিয়ার খলজীর মৃত্যুর সংবাদ শুনে মুহাম্মদ শিরান খলজী এবং আহম্মদ শিরান খলজী রাজধানী দেবকোটে ফিরে আসেন। এর পূর্বে বখতিয়ার খলজী যখন নদীয়া দখল করেন, তখন রায় লখমনিয়া নদীয়া থেকে পলায়ন করেন। তার সেনাবাহিনী ও হাতীর পাল ছত্রভঙ্গ হয়ে পড়ে। মুহাম্মদ শিরান খলজী লখমনিয়ার পিছু নেন। কথিত আছে যে, তিনি একাই আঠারোটি হাতি মাহুতসহ বন্দী করেন। এই ঘটনার পর থেকে তার সুনাম ও সাহসের পরিচয় সমগ্র রাজ্যে ছড়িয়ে যায়।
বিদ্রোহ
আলী মর্দান কৌশলে জেল থেকে পালিয়ে দিল্লী চলে যায়। তখন সুলতান ছিলেন কুতুবউদ্দিন আইবেক। আলী মর্দান সুলতানকে মুহাম্মদ শিরান খলজীর বিরুদ্ধে ক্ষেপিয়ে তুলেন। তার চক্রান্তে কুতুবউদ্দিন আইবেক কায়মেজ রূমীকে অযোধ্যা থেকে লখনৌতিতে পাঠিয়ে দেন। এসময় হুসামুদ্দীন ইওজ খলজি, যিনি বখতিয়ার খলজীর কাছ থেকে গঙ্গাতরী অঞ্চল পেয়েছিলে, কায়মাজ রূমীকে অভ্যর্থনা জানাতে গেলেন। কায়মেজ রূমী তাকে দেবকোটের জায়গীর প্রদান করলেন। ফলে মুহাম্মদ শিরান খলজী অন্যান্য খলজী আমীরদের সাথে নিয়ে দেবকোট আক্রমণ করেন। কায়মেজ রূমীর সাথে খলজী আমীরদের যুদ্ধ সংঘটিত হয় এবং খলজী আমীররা যুদ্ধে পরাজিত হন। যুদ্ধে পরাজয়ের পর খলজী আমীরদের মধ্যে পারস্পরিক সংঘাত শুরু হয়। অনেক আমীর শিরান খলজীর বিরুদ্ধে বিদ্রোহ করে। মাসেদা -সন্তোষের কাছে বিদ্রোহ শুরু হলে মুহাম্মদ শিরান খলজী পরাজিত হন এবং বিদ্রোহীদের হাতে নিহত হন।
কিংবদন্তি
বর্তমান নওগাঁ জেলার ধামুর হাট উপজেলার মহিসন্তোষে একটি প্রাচীন সমাধি সেনাপতি শিরান খিলজির সমাধি বলে পরিচিত। সমাধিটি ১৪ ফুট দীর্ঘ। এর পাশে একটি প্রাচীন মসজিদ রয়েছে। পাহাড়পুর বৌদ্ধবিহার থেকে প্রায় ২৫ কিমি. উত্তর পশ্চিমে এই স্থানটি অবস্থিত।
তাওহাকি প্যাটারা
১৯৭৯ সালের মার্চ মাসে ভয়েজার ১ মহাকাশযান থেকে নিম্ন রেজোলিউশন চিত্রে একটি অন্ধকার বিন্দুর আকারে তাওহাকি প্যাটারা প্রথম দৃষ্ট হয়েছিল। যদিও ১৯৯৭ সালের সেপ্টেম্বর মাসের আগে তাওহাকিতে আগ্নেয় সক্রিয়তা পর্যবেক্ষিত হয়নি। এই সময় আইয়ো যখন গ্যালিলিও মহাকাশযানের ক্যামেরা কর্তৃক বৃহস্পতির ছায়া আইয়ো দৃষ্ট হয় তখন প্রায়-অবলোহিত তরঙ্গদৈর্ঘ্যে একটি উজ্জ্বল তাপীয় হটস্পট পর্যবেক্ষণ করা হয়। ১৯৯৭ সালের নভেম্বর মাসে গ্যালিলিও মহাকাশযানের একাদশতম পরিক্রমণের সময় আইয়ো যখন গ্রহণে ছিল তখন তাওহাকিকে একটি হটস্পট হিসেবেও পর্যবেক্ষণ করা হয়। ১৯৯৮ সালের মে মাসে তাওহাকিতে অগ্ন্যুৎপাতের উচ্চ তাপমাত্রার পর্যায়টি সমাপ্ত হয়ে যায়। এই বিলম্ব তাওহাকিতে সক্রিয়তার কোনও প্রকৃত পরিবর্তনের ফলে ঘটেছিল নাকি ভয়েজার তথ্য ও গ্যালিলিও-র নিয়ার-ইনফ্রারেড ম্যাপিং স্পেকট্রোমিটার (এনআইএমএস) যন্ত্রের মাধ্যমে প্রাপ্ত তথ্যের নিম্ন রেজোলিউশনের ফলেই আপাত দৃষ্টিতে এই ধরনের বিলম্ব ধরা পড়েছে তা অনিশ্চিত।
যে ক’টি আগ্নেয়গিরিকে ১৯৯৯ সালের ২ অগস্টে ৯৯০৮এ বিস্ফোরক অগ্ন্যুৎপাতের জন্য দায়ী বলে সন্দেহ করা হয় তাওহাকি প্যাটারা তার মধ্যে অন্যতম। এই অগ্ন্যুৎপাতটি ছিল আইয়োর বুকে পর্যবেক্ষিত সর্বাপেক্ষা শক্তিশালী অগ্ন্যুৎপাতগুলির অন্যতম। যদিও পৃথিবী-ভিত্তিক পর্যবেক্ষণের নিম্ন রেজোলিউশন অগ্ন্যুৎপাতের উৎস আগ্নেয়গিরিটিকে চিহ্নিত করা অসম্ভব করে তুলেছে। শুধু এইটুকুই জানা গিয়েছে যে সেটি আইয়োর অগ্রণী গোলার্ধে উত্তরপশ্চিম মিডিয়া রিজিওতে অবস্থিত। এনআইএমএস যন্ত্রটি অগ্ন্যুৎপাতের এক মাস আগে ১৯৯৯ সালের জুলাই মাসে গ্যালিলিও-র ২১তম পরিক্রমণের সময় তাওহাকিতে এক থেকে পাঁচ মাইক্রোমিটারের মধ্যে একটি তাপীয় হটস্পট শনাক্ত করেছিল। ১৯৯৯ সালের ২৬ নভেম্বর আইয়ো অতিক্রমণের সময় প্রতি পিক্সেলে ২৬০ মিটারে গ্যালিলিও কর্তৃক তাওহাকি প্যাটারার দক্ষিণার্ধটির আলোকচিত্র গৃহীত হয়। এটিই ছিল এই আগ্নেয়গিরির সর্বোচ্চ রেজোলিউশন চিত্র। এই ছবিটি এবং ১৯৯৯ সালের জুলাই মাসে কৃত পর্যবেক্ষণের ফলে প্রাপ্ত রঙিন আলোকচিত্রে দেখা যায় যে তাওহাকির পৃষ্ঠভাগে এক ধরনের অন্ধকারতম পদার্থের অস্তিত্ব রয়েছে। যা ইঙ্গিত করে যে তাওহাকিতে শীতলায়িত লাভা অত্যন্ত নবীন এবং এটি গ্যালিলিও অভিযানের সময় দৃষ্ট সক্রিয়তার অনুরূপ। দক্ষিণপূর্ব দিকে তাওহাকি ভ্যালিস নামে একটি লাভা প্রণালীও পাওয়া যায়। এই প্রণালীটি সম্ভবত তাওহাকি প্যাটারার পূর্বকালীন সক্রিয়তার সঙ্গে সম্পর্কিত। কিন্তু এই অঞ্চলের ছবিগুলিতে আগ্নেয়গিরির উত্তরার্ধ ও প্রণালীটির মধ্যে একটি বিভাজন দেখা যায়। এর ফলে আগ্নেয়গিরি-সম্বন্ধীয় দু’টি বৈশিষ্ট্যের মধ্যে কোনও সম্পর্ক স্থাপন করা যায়নি। ২০০১ সালের অগস্ট মাসে এনআইএমএস যন্ত্রটি আবার তাওহাকি প্যাটারায় একটি নিচু স্তরের সক্রিয়তা পর্যবেক্ষণ করে।
২০০০ সালে ইন্টারন্যাশনাল অ্যাস্ট্রোনমিক্যাল ইউনিয়ন কর্তৃক আগ্নেয়গিরিটিকে আনুষ্ঠানিকভাবে মাওরি বজ্রপাতের দেবতা তাওহাকির নামে নামাঙ্কিত করা হয়। গ্যালিলিও ইমেজিং টিম ‘হিনে-ই-টাপেকা প্যাটারা’ নামটির প্রস্তাব রেখেছিল, কিন্তু ‘তাওহাকি প্যাটারা’ নামটিই শেষ পর্যন্ত নির্বাচিত হয়।
বরসোদা রাজ্য
বরসোদা রাজ্য বা বরসোড়া ছিলো ব্রিটিশ শাসিত ভারতে অবস্থিত একটি অ-তোপ সেলামী চতুর্থ শ্রেণীর ক্ষুদ্র দেশীয় রাজ্য, যা বর্তমানে ভারতের অন্তর্গত৷ ব্রিটিশ ভারতে এটি বোম্বে প্রেসিডেন্সির বরোদা, পশ্চিম ভারত ও গুজরাত রাজ্য এজেন্সির মহীকাণ্ঠা এজেন্সিতে অবস্থিত রাজ্যগুলির মধ্যে একটি ছিলো। রাজ্যটির রাজধানী ছিলো বরসোদা গ্রামে মাণসা শহরের নিকট, যা বর্তমানে গুজরাত রাজ্যের গান্ধীনগর জেলায় অবস্থিত৷ রাজ্যে জলের উৎস সবরমতী নদী৷
ইতিহাস
রাজ্যটি ২৮ বর্গ কিলোমিটার ক্ষেত্রফল জুড়ে বিস্তৃত ছিলো এবং ১৮৯২ খ্রিস্টাব্দের জনগণনা অনুসারে এর জনসংখ্যা ছিলো ৪০৫১ জন৷ রাজ্যটির রাজভাতার পরিমাণ ছিলো ১২,৫০০ ভারতীয় মুদ্রা৷ ১৯৪৭ খ্রিস্টাব্দে ভারতের স্বাধীনতা লাভের পর বরসোদা রাজ্যের শেষ শাসক ভারতীয় অধিরাজ্যে যোগদানের ইচ্ছা প্রকাশ করে একীভূতকরণের দলিল স্বাক্ষর করলে ১৯৪৮ খ্রিস্টাব্দের ১০ই জুন তারিখে রাজ্যটিকে ভারতের বম্বে রাজ্যের অন্তর্ভুক্ত করা হয়৷ ১৯৬০ খ্রিস্টাব্দে বোম্বে রাজ্য দ্বিখণ্ডিত হয়ে মহারাষ্ট্র এবং গুজরাত প্রদেশ গঠন করলে পূর্বতন এই দেশীয় রাজ্যটি গুজরাত প্রদেশের অংশীভূত হয়।
শাসকবর্গ
বরসোদা দেশীয় রাজ্যের শাসকগণ ঠাকুর উপাধিতে ভূষিত হতেন৷
রাউল খাজিম্বা
প্রারম্ভিক ও কর্মজীবন
রাউল খাজিম্বা ১৯৫৮ সালের ২১ শে মার্চ টিকভার্চেলিতে জন্মগ্রহণ করেন, যেখানে তিনি বিদ্যালয়ে গিয়েছিলেন এবং বিদ্যুৎ কেন্দ্রের কারিগর হিসাবে কাজ করেছিলেন। ১৯৭৬ সাল থেকে ১৯৭৮ সাল পর্যন্ত তিনি সোভিয়েত বিমান প্রতিরক্ষা বাহিনীতে দায়িত্ব পালন করেছিলেন। ১৯৭৯ থেকে ১৯৮৪ পর্যন্ত তিনি আবখাজিয়ান স্টেট বিশ্ববিদ্যালয়ের আইন অনুষদ থেকে স্নাতক সম্পন্ন করেন। ১৯৮৫ সাল থেকে ১৯৮৬ সাল পর্যন্ত খাজিম্বা মিনস্কের কেজিবি স্কুলে পড়াশোনা করেন এবং পরবর্তীতে তিনি ১৯৯৯ সাল পর্যন্ত টিকভারচেলিতে কেজিবি প্রতিনিধি হিসাবে দায়িত্ব পালন করেন।
জর্জিয়ার সাথে ১৯৯২–১৯৯৩ যুদ্ধের সময় খাজিম্বা পূর্ব সীমান্তে সামরিক গোয়েন্দা ও পাল্টা লড়াইয়ের প্রধান ছিলেন। তার কাজের জন্য, তাকে লিওন অব অর্ডার পুরস্কৃত করা হয়েছিল।
সুরক্ষা পরিষেবার চেয়ারম্যান, প্রথম ভাইস প্রিমিয়ার এবং প্রতিরক্ষা মন্ত্রী (১৯৯৯–-২০০৩)
১৩ ডিসেম্বর ১৯৯৯ একটি বোমা হামলার পর সুকমি সরকারি কর্মকর্তাদের লক্ষ্য করে রাষ্ট্রপতি আরদজিনবা নিরাপত্তা পরিষেবা চেয়ারম্যান হিসেবে আস্তামুর তারবা কে বরখাস্ত করে নিজে  খাজিম্বা কে নতুনভাবে নিযুক্ত। ১৮ ই জুন ২০০১-এ তিনি অতিরিক্ত ভাইস প্রিমিয়ার হয়েছিলেন। ১ নভেম্বর তিনি স্বরাষ্ট্রমন্ত্রী জুরাব আগুমাভা দ্বারা রাজ্য সুরক্ষা পরিষেবা প্রধান হিসাবে সফল হন।  ১৬ মে ২০০২-এ, ভাজাডিমির মিকান্বার পরিবর্তে প্রথম ভাইস প্রিমিয়ার পদে খাজিম্বা প্রতিরক্ষামন্ত্রী নিযুক্ত হন।
প্রধানমন্ত্রী (২০০৩-২০০৪)
২০০৩ সালের ৭ এপ্রিল সন্ধ্যায় প্রধানমন্ত্রী গেন্নাদি গাগুলিয়া পদত্যাগের জন্য আবেদন করেছিলেন । এদিন সকালে খুব শীঘ্রই নয় জন বন্দী পালিয়ে গিয়েছিল, যাদের মধ্যে চারজন ২০০১ সালের কোডোরি সঙ্কটে জড়িত থাকার কারণে মৃত্যুদণ্ডে দণ্ডিত । রাষ্ট্রপতি আর্দজিনবা প্রথমে গাগুলিয়ার পদত্যাগ গ্রহণ করতে অস্বীকার করলেও, ৮ ই এপ্রিল একমত হতে বাধ্য হন। উপরাষ্ট্রপতি ভ্যালারি আরশবা ৮ ই এপ্রিল অস্বীকার করেছিলেন যে কারাগার থেকে মুক্তি পাওয়ার কারণে সরকারের পদত্যাগ হয়েছে, এবং বলেছিলেন যে এর পরিবর্তে এটি ১০ এপ্রিল বিরোধী দলের বিক্ষোভ সমাবেশ করার পরিকল্পনার ফলে হয়েছিল। ২২ এপ্রিল ২০০৩-এ রাউল খাজিম্বা নতুন প্রধানমন্ত্রী নিযুক্ত হন। তিনি ২০০৪ সালের অক্টোবর অবধি প্রধানমন্ত্রী ছিলেন।
তৎকালীন রাষ্ট্রপতি ভ্লাদিস্লাভ আরদজিনবা গুরুতর অসুস্থ ছিলেন এবং তাঁর আমলে জনসমক্ষে উপস্থিত না হওয়ায় খাজিম্বা তাঁর অনুপস্থিতিতে রাষ্ট্রপ্রধানের দায়িত্ব পালন করেছিলেন। এই ভূমিকায় তিনি রাশিয়ার পররাষ্ট্রমন্ত্রী ইগর ইভানভ সহ বেশ কয়েকটি রাজনৈতিক নেতার সাথে সাক্ষাত করেছিলেন। তিনি জর্জিয়ার সাথে পুনর্মিলনের তীব্র বিরোধী এবং ২০০৪ সালের মে মাসে জর্জিয়ান রাষ্ট্রপতি মিখাইল সাকাসভিলির দ্বি-রাষ্ট্র ফেডারেশনের প্রস্তাবের তীব্র নিন্দা করেছিলেন।
২০০৪ এবং ২০০৫ রাষ্ট্রপতি নির্বাচন
২০০৪ সালের অক্টোবরের রাষ্ট্রপতি নির্বাচনকে জয়ের জন্য খাজিম্বাকে সবচেয়ে প্রিয় মনে করা হয়েছিল এবং বিদায়ী রাষ্ট্রপতি আর্দজিনবা ও রাশিয়ার রাষ্ট্রপতি ভ্লাদিমির পুতিন উভয়েরই তীব্র সমর্থন হয়েছিল। দু'জনেই তার পক্ষে প্রচার চালিয়েছিলেন এবং খাজিম্বা প্রচারে সহায়তা করার জন্য উল্লেখযোগ্য সংস্থান উৎসর্গ করেছিলেন। যাইহোক, বিরোধী প্রার্থী সের্গেই বাগাপস নির্বাচনের দিনে আরও বেশি ভোট দিয়েছেন, যা তার প্রচারে শক্তিশালী রাশিয়ার প্রভাবের বিরুদ্ধে ব্যাপকভাবে একটি প্রতিক্রিয়া হিসাবে চিহ্নিত করা হয়।
নির্বাচনের পরে, বাগপশ এবং খাজিম্বা উভয়ই বিজয় দাবি করেছিল, এবং খাজিম্বা অভিযোগ করেছিলেন যে বাগপাশের সমর্থক গালি অঞ্চলে নির্বাচনী জালিয়াতি বাগপশের জয়ের জন্য দায়ী ছিল। আর্দজিনবা খুব শীঘ্রই খাজিম্বাকে প্রধানমন্ত্রী পদ থেকে বরখাস্ত করে, তাকে একটি সমঝোতা প্রার্থী নোদার খাশবার পরিবর্তে এবং জনসভায় বিক্ষোভ, আদালতের পদক্ষেপ এবং সংসদীয় কার্যক্রমে জড়িত দু'মাসের বহুল বিতর্ক তৈরি হয়েছিল।
২০০৪ সালের ডিসেম্বরে, খাজিম্বা এবং বাগপেশের মধ্যে একটি সমঝোতা হয় যা পুনরায় নির্বাচনের ক্ষেত্রে জাতীয় জুটির টিকিটের অংশ হিসাবে এই জুটি দৌড়াদৌড়ি করতে দেখবে, এবং খাজিম্বা বাগপাশের সহ-রাষ্ট্রপতি হিসাবে দৌড়াদৌড়ি করছেন। এই চুক্তির অংশ হিসাবে, সহ-রাষ্ট্রপতির পদটি প্রতিরক্ষা এবং বৈদেশিক বিষয়গুলিকে বিস্তৃত ক্ষমতা দেওয়া হয়েছিল। যৌথ টিকিটটি সহজেই জানুয়ারী ২০০৫ সালের নির্বাচনে ৯০% এর বেশি ভোট জিতে জয়লাভ করে।
উপরাষ্ট্রপতি (২০০৫-২০০৯)
তবে, নির্বাচনের জয়ের পরে, অনেক বিশ্লেষক পরামর্শ দিয়েছেন যে, খাজিম্বার কার্যনির্বাহী কর্তৃত্ব নতুন ব্যবস্থার অধীনে কিছুটা সীমাবদ্ধ থাকবে, বাগপশ এবং তার প্রধানমন্ত্রী, আলেকজান্ডার আঙ্কভাব সম্ভবত নীতিমালা ন্যস্ত করার ক্ষেত্রে চূড়ান্ত নিয়ন্ত্রণ বজায় রাখতে পারেন উপরাষ্ট্রপতি।
২০০৮ সালের জুনে খাজিম্বা আরুয়া প্রবীণ সংস্থার একটি কংগ্রেসে অংশ নিয়েছিলেন, যার মধ্যে তিনি সদস্য ছিলেন, এই বিতর্কটি আবার উত্থিত হয়েছিল । কংগ্রেস বাগপাশ প্রশাসনের "মাল্টি-ভেক্টর ফরেন পলিসি" সমালোচনা করে একটি বিবৃতি জারি করে জর্জিয়ান এবং পশ্চিমা কূটনীতিকদের সাথে আলোচনার কথা উল্লেখ করে রাশিয়ার সাথে আরও বেশি সম্পর্ক স্থাপনের আহ্বান জানিয়েছে। আমতা শাখার প্রবীণ সংগঠনের বাগপাশপন্থী রাজনীতিবিদরা খাজিম্বার সরকারের সমালোচনা বর্ণনা করেছিলেন, যেখানে তিনি একজন সহ-রাষ্ট্রপতি ছিলেন, “অনৈতিক”। মাসের শেষের দিকে, খাজজিম্বা বাগপশের বিদেশনীতির প্রতি তার অবস্থানের পুনরাবৃত্তি করেছিলেন এবং বলেছিলেন যে আবখাজিয়ার একমাত্র রক্ষক রাশিয়া হতে পারে এবং জর্জিয়ার নিয়ন্ত্রণাধীন আবখাজিয়ার একমাত্র অংশ উত্তর-পূর্ব আবখাজিয়ার উপরের কোডোরি উপত্যকার নিয়ন্ত্রণ অর্জনের জন্য শক্তি ব্যবহার অনিবার্য ছিল। ।   ২০০৮ সালের আগস্টে, দক্ষিণ ওসেটিয়ার বিরুদ্ধে ২০০৮ সালের আগস্টে আবখাজিয়ান সেনাবাহিনী জোর করে উপরের কোডরি উপত্যকাটি দখল করেছিল।
১৮ মে ২০০৯ এ আবখাজিয়া ও অরুয়া জাতীয় ঐক্য ফোরাম একটি সংবাদ বিজ্ঞপ্তি জারি করেছে এবং ২০ মে তারা বিরোধী কয়েকটি দলকে নিয়ে একটি সংবাদ সম্মেলন করেছিল, উভয় অনুষ্ঠানে সরকারের সাফল্য এবং সাম্প্রতিক পররাষ্ট্রনীতি সংক্রান্ত সিদ্ধান্ত নিয়ে কঠোর সমালোচনা করে। । ২৮ শে মে খাজিম্বা পদত্যাগ করে বলেছিলেন যে তিনি সমালোচনার সাথে একমত হয়েছিলেন, কিন্তু দুর্নীতির বিরুদ্ধে লড়াই করতে এবং নিরাপত্তার উন্নতি করতে ব্যর্থতার কারণকে তিনি মানুষের কাছে জায়গা না পেয়ে এবং রাষ্ট্রপতি বাগপশের সমর্থন  করেন নি, যাকে তিনি ২০০৪ সালের পাওয়ার-চুক্তি লঙ্ঘনেরও অভিযোগ করেছিলেন এবং ২০০৯ সালে রাশিয়ার সাথে সীমান্ত সুরক্ষা চুক্তি স্বাক্ষরের জন্য তাকে সমালোচনা করেছিলেন।
২০০৯ সালের রাষ্ট্রপতি নির্বাচন
রাশিয়ান সংবাদপত্র কমারসেন্ট জানিয়েছে যে ২০০৯ সালের গ্রীষ্মের সময় খাজিম্বা রাষ্ট্রপতি নির্বাচনের জন্য জোট গঠনের বিষয়ে বেসলান বাটবার সাথে আলোচনায় বসেন, তবে রাশিয়ার প্রধানমন্ত্রী ভ্লাদিমির পুতিন আবখাজিয়ার সফরের পরে এই জুটি পড়ে যায়। পুতিন খাজিম্বার সাথে সাক্ষাত করেছিলেন, তবে বুটবার সাথে নয়, এবং বাটবা এটিকে খাজিম্বার পক্ষ থেকে একটি বন্ধুত্বপূর্ণ আচরণ বলে মনে করেছিলেন। প্রার্থীদের মনোনয়নের সময়কালে খাজিম্বা আরদজিনবা নিয়ে একটি দল গঠনের চেষ্টা করেছিলেন। এই জোটটি খাজিম্বার নির্বাচনী জনপ্রিয়তার সাথে ব্যবসায়ীদের সম্প্রদায়ের অংশ এবং তার আর্থিক সংস্থান দ্বারা আর্দজিনবার সমর্থনকে একত্রিত করতে পারত। এই জুটিটি বলেছেন যে তারা ভোটারদের সাথে দুটি বৈঠক চলাকালীন একসাথে দৌড়াবেন, এবং ধারণা ছিল যে তারা আবখাজিয়ার জাতীয় ঐক্য ফোরামের যৌথ মনোনয়ন পাবেন। কমারস্যান্টের মতে, শেষ পর্যন্ত এই জুটি তারা কোন পদ পাবে সে বিষয়ে একমত হতে পারেনি। খাজিম্বা রাষ্ট্রপতি চান এবং আর্দজিন্বাকে প্রধানমন্ত্রী হওয়ার প্রস্তাব দিয়েছিলেন, কিন্তু পরবর্তীকালে এটি গ্রহণযোগ্য ছিল না। ২৯ অক্টোবর আবখাজিয়ার পরিকল্পনা করা ফোরাম অব ন্যাশনাল ইউনিটির ঐক্যফ্রন্টের কংগ্রেসকে ডাকা হয়েছিল, এবং আরডজিন্বাকে পরিবর্তে সেদিন একটি উদ্যোগী দল মনোনীত করেছিল।
খাজিম্বা ইতিমধ্যে ১৯ ই অক্টোবর একটি আগ্রহী গোষ্ঠী দ্বারা রাষ্ট্রপতি পদে আনুষ্ঠানিকভাবে মনোনীত হয়েছিলেন এবং আবখাজিয়া, অরুয়া এবং আখতারের জাতীয় ঐক্য ফোরামের ২০ অক্টোবর অতিরিক্ত সমর্থন পেয়েছিলেন। ভাজিলি আভিডজবাকে তার উপরাষ্ট্রপতি পদের প্রার্থী হিসাবে বেছে নিয়েছেন খাজিম্বা।
তা সত্ত্বেও, ১৮ নভেম্বর খাজিম্বা এবং আর্দজিনবা ঘোষণা করেছিলেন যে তারা তাদের প্রচার প্রচারণা চালিয়ে যেতে থাকবে, এবং তারা এই সমন্বয়ের নেতৃত্ব দেওয়ার জন্য অরুয়া ভাদিম স্মার চেয়ারম্যানকে নিয়োগ করেছিলেন। ২০ নভেম্বর, খাজিম্বা জানিয়েছিলেন যে ক্ষমতায় আসার বিষয়ে তাঁর ও আরদজিনবা বিভিন্ন দৃষ্টিভঙ্গি দেখিয়েছিলেন, তবে তিনি আরডজিন্বাকে তার প্রতিপক্ষ হিসাবে বিবেচনা করেননি এবং দ্বিতীয় দফার ক্ষেত্রে তিনি, আর্দজিনবা ও বাটবা একে অপরকে সমর্থন করবেন।
দ্বিতীয় রাউন্ড অপ্রয়োজনীয় হিসাবে প্রমাণিত হয়েছিল, যেহেতু বর্তমান রাষ্ট্রপতি সের্গেই বাগপশ প্রথম রাউন্ডে .৬১.১৬% জয় পেয়েছিলেন। খাজিম্বা মোট ভোটারদের ১৫.৩২% ভোট নিয়ে ১৫,৫৮৪ ভোট নিয়ে দ্বিতীয় স্থানে এসেছেন।
আবখাজিয়ার জাতীয় ঐক্য ফোরামের চেয়ারম্যান
২০১০ সালের ১২ ই মে, দলীয় কংগ্রেস চেয়ারম্যানদের সংখ্যা ২ থেকে কমিয়ে ১. কমার পরে রাউল খাজিম্বা এফএনইউর চেয়ারম্যান নির্বাচিত হয়েছিলেন।
২০১১ সালের রাষ্ট্রপতি নির্বাচন
২০১১ সালে রাষ্ট্রপতি সের্গেই বাগাপশের মৃত্যুর পরে আবারও রাষ্ট্রপতির হয়ে দৌড়েছিলেন খাজিম্বা। তাঁর চলমান সাথী ছিলেন প্রথম রাষ্ট্রপতি ভ্লাদিস্লাভ আরদজিনবার বিধবা স্ব্বেতলা জেরজেনিয়া । এই জুটি প্রথমে ২৮ জুন একটি উদ্যোগী দল দ্বারা প্রথম মনোনীত হয়েছিল এবং পরে ১৬ জুলাই আবখাজিয়ার জাতীয় ঐক্য ফোরামের পক্ষ থেকে মনোনীত হয়েছিল। তারা আখতাশা (৫ জুলাই), অরুয়া (৭ জুলাই), প্রাক্তন প্রধানমন্ত্রী এবং ২০০৪ সালের রাষ্ট্রপতি পদপ্রার্থী অ্যানারি জেরগেনিয়া (২৭ জুলাই) এবং আবখাজিয়ার ইউনিয়ন (৫ আগস্ট) ইউনিয়নের অতিরিক্ত সমর্থন পেয়েছে।
এই জুটিটি ভারপ্রাপ্ত রাষ্ট্রপতি আলেকজান্ডার আঙ্কবাবের কাছে হেরে ১৯.৮২% তৃতীয় স্থান অর্জন করেছে।
মে ২০১৪ বিপ্লব
বিরোধী বিক্ষোভের নেতৃত্ব দিয়েছিল খাজিম্বা যা আলেকজান্ডার আঙ্কভাবকে ১ জুন ২০১৪ এ রাষ্ট্রপতি হিসাবে পদত্যাগ করতে বাধ্য করেছিল। খাজিম্বা পরবর্তী রাষ্ট্রপতি নির্বাচনে প্রথম রাউন্ডের জয়লাভ করে।